
Parlamentul României

Camera Deputaţilor
Comisia pentru apărare, ordine                                                                    





      Bucureşti, 11.04.2007
publică şi siguranţă naţională                                                                   





      PL.-x 193                                                         

Nr.32/262
A V I Z

asupra proiectului de Lege pentru aprobarea Ordonanţei de urgenţă a Guvernului nr.121/2006 privind regimul juridic al precursorilor de droguri  

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.121/2006 privind regimul juridic al precursorilor de droguri, trimis cu adresa nr. PL-x 193 din 2 aprilie 2007 şi înregistrat sub nr. 32/262 din 03.04.2007.

Camera Deputaţilor este Cameră decizională.


Potrivit prevederilor art.61 din Regulamentul Camerei Deputaţilor, Comisia a dezbătut proiectul de lege menţionat mai sus în şedinţa din 11 aprilie 2007.

Membrii Comisiei au examinat expunerea de motive, textul proiectului de lege, precum şi avizul Consiliului Legislativ.

În urma dezbaterilor, cu unanimitate de voturi, Comisia a hotărât avizarea favorabilă a proiectului de lege, cu următoarele amendamente: 
	Nr.

Crt.
	Text iniţial 

(OUG nr.121/2006)
	Text propus de Comisie

(autorul amendamentului)
	Motivarea

amendamente propuse

	1.
	Art. 8 (1) - Agenţia Naţională Antidrog autorizează fiecare operaţiune de export de substanţe clasificate din categoria 1, din statele nemembre ale Uniunii Europene, precum şi orice operaţiune de import de substanţe clasificate din categoria 1 care fac obiectul unei declaraţii în vamă, în statele nemembre ale Uniunii Europene, operaţiuni prevăzute la art.12 şi 20 din Regulamentul 111/2005.
	1. Alineatul 1 al articolului 8 va avea următorul cuprins:
Art. 8. - (1) Agenţia Naţională Antidrog autorizează fiecare operaţiune de export de substanţe clasificate din categoria 1, 2 şi 3, precum şi oricare operaţiune de import de substanţe clasificate din categoria 1 care fac obiectul unei declaraţii în vamă, operaţiuni prevăzute de art.12 şi art.20 din Regulamentul 111/2005.
(Autor: Comisia pentru apărare)
	În actuala reglementare sunt excluse de la autorizare două categorii de substanţe clasificate, respectiv 2 şi 3, deşi conţinutul normei comunitare la care se face trimitere reglementează autorizarea acestor operaţiuni. De asemenea, introducerea sintagmelor „din statele nemembre ale Uniunii Europene”, cu referire la export, precum şi „în statele nemembre „ cu referire la import este incorectă şi chiar ilogică, fiind contrară definiţiilor date operaţiunilor de import şi export în Regulamentul 111/2005. În plus, menţionăm că o atare menţiune, chiar şi formulată corect nu este necesară, având în vedere prevederile alin. 4 ale art 1 din OUG nr. 121/2006 care dispun că „Termenii şi expresiile folosite în prezenta ordonanţă de urgenţă şi definite la art.2 din Regulamentul 273/2004, la art.2 din Regulamentul 111/2005, precum şi la art.2 din Regulamentul Comisiei 1277/2005 privind aplicarea Regulamentului 273/2004 şi a Regulamentului 111/2005, denumit în continuare Regulamentul 1277/2005, au înţelesul stabilit prin aceste acte comunitare”.

	
	Art.9.-  (1) Notificarea prealabilă a exporturilor de substanţe clasificate din categoria 1 şi a  exporturilor din categoriile 2 şi 3 cu destinaţia anumitor ţări, prevăzută la art.11 din Regulamentul 111/2005, se adresează Agenţiei Naţionale Antidrog.

(2) - Soluţionarea în cazul primirii unei notificări prealabile sau notificarea prealabilă exportului către ţara de destinaţie se realizează de formaţiunea centrală antidrog din cadrul Inspectoratului General al Poliţiei Române.
	2. Articolul 9 va avea următorul cuprins:
„(1) După primirea cererii  de autorizare a exportului menţionată la art. 8 alin. 1, Agenţia Naţională Antidrog comunică cererea  formaţiunii centrale antidrog din cadrul Inspectoratului General al Poliţiei Române, în vederea realizării notificării autorităţii competente din ţara de destinaţie.

(2) Notificările prealabile ale autorităţilor competente ale altor state se adresează şi se soluţionează de către formaţiunea centrală antidrog din cadrul Inspectoratului General al Poliţiei Române.”
(Autor: Comisia pentru apărare)
	Modificarea se impune pentru realizarea corelării operaţionale între cele două instituţii, în vederea aplicării dispoziţiei comunitare referitoare la notificarea exportului, actuala prevedere fiind neclară şi lacunară în ceea ce priveşte crearea succesiunii activităţilor celor două instituţii.
Modificarea se impune pentru realizarea corelării operaţionale între cele două instituţii, în vederea aplicării dispoziţiei comunitare referitoare la notificarea exportului, actuala prevedere fiind neclară şi lacunară în ceea ce priveşte crearea succesiunii activităţilor celor două instituţii.

	2
	Art. 18. - (2) Autorităţile publice cu competenţe de cercetare penală au dreptul să indisponibilizeze pentru verificări mijloacele de transport pentru o perioadă rezonabilă, în raport de circumstanţe. 
	3. Alineatul 2 al articolului 18 va avea următorul cuprins:
„Art. 18. - (2) Autorităţile publice cu competenţe de cercetare penală au dreptul să indisponibilizeze pentru verificări mijloacele de transport pentru o perioadă rezonabilă, fără a se depăşi 30 de zile,  în raport de circumstanţe.”
(Autori: d-nii dep. Marian Săniuţă, Marcu Tudor şi Tibor Toro)


	Pentru a nu lăsa loc de abuzuri asupra proprietăţii.

	5
	Art.22.-  (1) Punerea pe piaţă, importul, exportul, producerea, fabricarea, oferirea, furnizarea, vânzarea, transportul, livrarea cu orice titlu, trimiterea, plasarea pe piaţă, procurarea, cumpărarea, sinteza, extracţia, experimentarea, activităţile intermediare, astfel cum sunt definite în art.2, lit. e) din Regulamentul 111/2005, cumpărarea sau deţinerea de substanţe clasificate, echipamente ori materiale, fără drept, constituie infracţiune şi se pedepsesc cu închisoare de la 1 an la 5 ani.

Alineat nou

(2) Constituie infracţiune şi comercializarea de substanţe clasificate către operatori economici ori persoane fizice neautorizate sau neînregistrate, în conformitate cu art. 6 – 8 din Regulamentul 111/2005, pentru activitatea cu astfel de substanţe şi se sancţionează cu pedeapsa prevăzută la alin. (1).”
	4. Articolul 22 va avea următorul cuprins:
„(1) Punerea pe piaţă de substanţe clasificate, importul, exportul şi activităţile intermediare acestora,   precum şi deţinerea de substanţe clasificate, fără autorizaţia prevăzută la art. 5 alin. 1, respectiv fără înregistrarea prevăzută la art. 7 alin. 1 şi 4  constituie infracţiune şi se pedepseşte cu închisoare de la 1 an la 5 ani.
(2) Cu aceeaşi pedeapsă se sancţionează deţinerea de echipamente ori materiale, in scopul utilizării lor la producerea sau fabricarea ilicita de droguri”.
(3) Constituie infracţiune şi comercializarea de substanţe clasificate către agenţi economici ori persoane fizice neautorizate conform art. 5 alin. 1  sau, după caz, neînregistrate conform art. 7 alin 1 şi 4 pentru activitatea cu astfel de substanţe şi se sancţionează cu pedeapsa prevăzută la alin. (1).”
(Autor: Comisia pentru apărare)
	Sintagma „punere pe piaţă”, conform definiţiei dată în Regulamentul 273/2004, la care se face trimitere în art. 1 alin. 4 include toate operaţiunile, respectiv : „orice punere la dispoziţie, cu titlu oneros sau gratuit, de substanţe clasificate în Comunitate; sau stocarea, fabricarea, producerea, transformarea, comercializarea, distribuirea sau curtajul acestor substanţe în scopul punerii la dispoziţie”, nefiind, aşadar, necesară repetarea acestora. În plus, activităţile enumerate în textul actual nu corespund celor din Regulamentul 273/2004, dând, astfel, posibilitatea interpretării incorecte şi, consecinţa acestui fapt, sancţionării arbitrare.

De asemenea, trimiterea la Regulamentul 111/2005 este valabilă doar pentru activităţile intermediare, fiind incorect introdusă în textul articolului în discuţie. 

Aşa cum s-a menţionat anterior, o eventuală trimitere la definiţiile acestor activităţi nu este necesară, ea fiind făcută în cap. 1”Dispoziţiile generale”, la art. 1
Sintagma „punere pe piaţă”, conform definiţiei dată în Regulamentul 273/2004, la care se face trimitere în art. 1 alin. 4 include toate operaţiunile, respectiv : „orice punere la dispoziţie, cu titlu oneros sau gratuit, de substanţe clasificate în Comunitate; sau stocarea, fabricarea, producerea, transformarea, comercializarea, distribuirea sau curtajul acestor substanţe în scopul punerii la dispoziţie”, nefiind, aşadar, necesară repetarea acestora. În plus, activităţile enumerate în textul actual nu corespund celor din Regulamentul 273/2004, dând, astfel, posibilitatea interpretării incorecte şi, consecinţa acestui fapt, sancţionării arbitrare.

De asemenea, trimiterea la Regulamentul 111/2005 este valabilă doar pentru activităţile intermediare, fiind incorect introdusă în textul articolului în discuţie. 

Aşa cum s-a menţionat anterior, o eventuală trimitere la definiţiile acestor activităţi nu este necesară, ea fiind făcută în cap. 1”Dispoziţiile generale”, la art. 1 

Modificarea se impune întrucât, în textul actual, conţinutul reglementării raportat la cel al normei comunitare la care se face trimitere face imposibilă identificarea activităţii a cărei sancţionare se doreşte. Norma la care se face trimitere se referă la obligaţii pe care trebuie să le îndeplinească un operator care desfăşoară operaţiuni de export, în timp ce „neautorizarea” , respectiv „neînregistrarea” din textul articolului se raportează la partenerul de comerţ al operatorului pentru care se constituie obligaţia a cărei nerespectare este sancţionată.

În plus, trimiterea la articolele din ordonanţă care reglementează obligativitatea autorizării şi înregistrării este absolut necesară pentru a nu crea confuzii în privinţa acestor obligaţii, având în vedere existenţa unor excepţii de la acestea pentru anumiţi operatori care desfăşoară activităţi cu substanţe clasificate de categoria 2 şi 3.


În raport de obiectul şi conţinutul său, proiectul de lege face parte din categoria legilor organice.

Preşedinte, 

Costică Canacheu 

